**Παράρτημα**

**Αναλυτικές Οδηγίες για τη Διαδικασία Απόκτησης Καρτών Απεριορίστων Διαδρομών ΟΑΣΑ με Έκπτωση**

**Ι) Όσες-όσοι συνάδελφοι διαθέτουν ΗΔΗ προσωποποιημένη κάρτα ΟΑΣΑ**

**1.** Εισερχόμαστε στο <http://portal.olomeleia.gr/> και, στο κεντρικό μενού, επιλέγουμε «ΑΙΤΗΣΕΙΣ → ΑΙΤΗΣΗ ΕΚΔΟΣΗΣ ΚΑΡΤΑΣ ΑΠΕΡΙΟΡΙΣΤΩΝ ΔΙΑΔΡΟΜΩΝ».

**2.** Καταχωρούμε τον ΔΕΚΑΕΞΑΨΗΦΙΟ αριθμό της προσωποποιημένης κάρτας,

**3.** Επιλέγουμε «ΕΤΗΣΙΑ» ή «ΕΞΑΜΗΝΙΑΙΑ» ΚΑΡΤΑ, «ΚΑΝΟΝΙΚΗ» ή «ΜΕ ΑΕΡΟΔΡΟΜΙΟ».

**4.** Επιλέγουμε «ΠΛΗΡΩΜΗ».

**5.** Επιλέγουμε «ΕΚΤΥΠΩΣΗ ΑΠΟΔΕΙΞΗΣ ΕΙΣΠΡΑΞΗΣ (υπέρ τρίτου)».

**ΙΙ) Όσες - όσοι συνάδελφοι ΔΕΝ διαθέτουν προσωποποιημένη κάρτα ΟΑΣΑ**, πριν προχωρήσουν στην ανωτέρω διαδικασία, ακολουθούν μία από τις παρακάτω επιλογές:

**1η επιλογή: Διαδικασία έκδοσης με ηλεκτρονική καταχώριση των προσωπικών στοιχείων για τη δημιουργία Κωδικού QR**

**1.** Εισερχόμαστε στο <https://www.athenacard.gr/QR_request.dev>

**2.** Συμπληρώνουμε τα υποχρεωτικά στοιχεία σύμφωνα με τις οδηγίες της ιστοσελίδας, εισάγοντας και (8-ψήφιο) PIN της επιλογής μας, για την παραλαβή της κάρτας από εκδοτήριο.

**3.** Επιλέγουμε «Δημιουργία Κωδικού QR» και εκτυπώνουμε το σχετικό αποδεικτικό.

**4.** Προσκομίζουμε σε εκδοτήριο του Ομίλου ΟΑΣΑ (ΟΣΥ: <https://www.osy.gr/χρήσιμες-πληροφορίες/εκδοτήρια-οσυ-αε/>, ΣΤΑΣΥ: <https://stasy.gr/εισιτήρια-κάρτες/ωράριο-λειτουργίας-εκδοτηρίων/>): **α)** το ανωτέρω αποδεικτικό με τον Κωδικό QR, και **β)** μια εκτυπωμένη προσωπική φωτογραφία (ή βγάζουμε επί τόπου φωτογραφία μέσω της κάμερας που διαθέτει το Τμήμα Έκδοσης Καρτών).

**2η Επιλογή: Διαδικασία έκδοσης απευθείας σε εκδοτήριο του Ομίλου ΟΑΣΑ (ΟΑΣΑ-ΟΣΥ-ΣΤΑΣΥ) με συσκευή έκδοσης καρτών**

**1.** Προσκομίζουμε σε εκδοτήριο του Ομίλου ΟΑΣΑ (ΟΣΥ: <https://www.osy.gr/χρήσιμες-πληροφορίες/εκδοτήρια-οσυ-αε/>, ΣΤΑΣΥ: <https://stasy.gr/εισιτήρια-κάρτες/ωράριο-λειτουργίας-εκδοτηρίων/>): **α)** αστυνομική ταυτότητα, **β)** έγγραφο (έντυπο ή ηλεκτρονικό) που προσδιορίζει τον αριθμό ΑΜΚΑ (εκτυπώνεται μέσω του <http://www.amka.gr/>), και **γ)** μια εκτυπωμένη προσωπική φωτογραφία (ή βγάζουμε επί τόπου φωτογραφία μέσω της κάμερας που διαθέτει το Τμήμα Έκδοσης Καρτών).

**2.** Εισάγουμε (8-ψήφιο) PIN της επιλογής μας.

Ακολούθως εισερχόμαστε στο <http://portal.olomeleia.gr/> και ακολουθούμε τη διαδικασία που περιγράφεται ανωτέρω για όσες-όσους διαθέτουν ήδη προσωποποιημένη κάρτα ΟΑΣΑ.

Σημειώσεις:

*- Οι ετήσιες και εξαμηνιαίες κάρτες απεριορίστων διαδρομών ΟΑΣΑ* ***(Αθήνα, χωρίς αεροδρόμιο)*** *ισχύουν σε όλα τα μέσα αρμοδιότητας ΟΑΣΑ: Λεωφορεία, Τρόλεϊ, Τραμ, Ηλεκτρικό Σιδηρόδρομο, Μετρό (μέχρι Κορωπί) και επιπλέον στην ΤΡΑΙΝΟΣΕ (στο τμήμα του Προαστιακού Μαγούλα-Πειραιάς-Κορωπί). Δεν ισχύουν στις λεωφορειακές γραμμές EXPRESS του Αεροδρομίου, στη λεωφορειακή γραμμή Χ80 και στο Μετρό στο τμήμα Κορωπί-Αεροδρόμιο.*

*- Οι ετήσιες και εξαμηνιαίες κάρτες απεριορίστων διαδρομών ΟΑΣΑ* ***(Αθήνα, με αεροδρόμιο)***ισχύουν σε όλα τα μέσα αρμοδιότητας ΟΑΣΑ: Λεωφορεία (και στις λεωφορειακές γραμμές EXPRESS του Αεροδρομίου), Τρόλεϊ, Τραμ, Ηλεκτρικό Σιδηρόδρομο, Μετρό έως το Αεροδρόμιο και επιπλέον στην ΤΡΑΙΝΟΣΕ (στο τμήμα του Προαστιακού Μαγούλα-Πειραιάς-Αεροδρόμιο). Δεν ισχύουν στη λεωφορειακή γραμμή Χ80.

*- Ο κάτοχος ηλεκτρονικής κάρτας «ATH.ENA Card» θα πρέπει να τη φέρει κατά τις μετακινήσεις του με τα ΜΜΜ και να την επικυρώνει στις ειδικές συσκευές επικύρωσης, σύμφωνα με τις οδηγίες του ΟΑΣΑ. Σε περίπτωση* ***απώλειας,*** *η ηλεκτρονική κάρτα «ATH.ENA Card» μπορεί να αντικατασταθεί, μεταφέροντας το υπόλοιπό της σε νέα με την προσκόμιση των απαραίτητων δικαιολογητικών, όπως* ***βεβαίωση του φορέα παροχής,*** *όπου ανήκει ο κάτοχος, τον* ***ΑΜΚΑ*** *και το* ***PIN*** *(8-ψήφιο) της απολεσθείσας κάρτας και καταβάλλοντας δύο (2) ευρώ για την αντικατάστασή της.*

*- Η* ***έναρξη ισχύος*** *του κομίστρου με το οποίο έχει φορτιστεί η ηλεκτρονική κάρτα «ATH.ENA Card» πραγματοποιείται τη στιγμή της ενεργοποίησης / επικύρωσης του συγκεκριμένου κομίστρου από τον κάτοχο της κάρτας στις αντίστοιχες συσκευές επικύρωσης.*